Klaus Schwab

Klaus Martin SCHWAB (naskita la 30-an de marto 1938 en Ravensburg) estas germana ekonomikisto. Li estas la fondinto de la Monda Ekonomia Forumo, kies prezidanto li estis de ĝia fondo en 1971 ĝis lia demisio/emeritiĝo en aprilo 2025. 

Schwab estis Profesoro pri Komerca Politiko ĉe la Universitato de Ĝenevo de 1972 ĝis 2003, kaj estis honora profesoro tie ekde tiam. Ekde 1979, li publikigis la Tutmondan Raporton pri Konkurencivo, jaran raporton taksantan la produktivecon kaj ekonomian kreskopotencialon de landoj tra la mondo, verkitan de teamo de ekonomikistoj. La raporto baziĝas sur metodaro evoluigita de Schwab, kiu mezuras konkurencivon ne nur laŭ produktiveco sed ankaŭ surbaze de daŭripovkriterioj.

Pli frue en sia kariero, li servis en la estraroj de multaj kompanioj, kiel ekzemple Swatch, Daily Mail kaj Vontobel Holding. Li estas iama membro de la stira komitato de la Bilderberg-Grupo. 

Klaus Schwab servas en multaj estraroj kaj direktoroj de diversaj kompanioj. Li aktive partoprenas en la akademia vivo ĉe la Universitato Harvard kaj la Masaĉuseca Instituto de Teknologio (Usono). Li ricevis diversajn registarajn premiojn kaj estas honora profesoro ĉe multaj universitatoj.

 Referencoj 

 Eksteraj ligiloj 

 Klaus Schwab ĉe IMDb

Kategorio:Germanaj filantropoj
Kategorio:Germanaj ekonomikistoj
Kategorio:Germanaj entreprenistoj